ระบบสนับสนุนการตัดสินใจการจัดการเครื่องมือแพทย์ในโรงพยาบาล
THE DECISION SUPPORT SYSTEM FOR MEDICAL EQUIPMENT MANAGEMENT IN HOSPITAL
ณัฐดนัย สิงห์คลีวรรณ
ระบบสนับสนุนการตัดสินใจ
การวิจัยนี้มีวัตถุประสงค์เพื่อศึกษาคุณลักษณะ พัฒนาระบบสนับสนุนการตัดสินใจ และ ประเมินผลความพึงพอใจการใช้ระบบสนับสนุนการตัดสินใจที่เหมาะสมตามมาตรฐานการประกันคุณภาพโรงพยาบาล การดำเนินงานวิจัยมี 3 ขั้นตอน คือ 1) ศึกษาคุณลักษณะของระบบสนับสนุนการตัดสินใจ เก็บข้อมูลทั้งเชิงคุณภาพด้วยการสัมภาษณ์เชิงลึกหัวหน้าหน่วยงานอุปกรณ์การแพทย์ จาก โรงพยาบาลราชวิถี โรงพยาบาลศิริราชและสถาบันสุขภาพเด็กแห่งชาติมหาราชินี เก็บข้อมูลเชิงปริมาณ ด้วยแบบสอบถามกลุ่มตัวอย่าง คือ ผู้บริหารจำนวน 130 คน พยาบาลจำนวน 194 คนและช่างเครื่องมือแพทย์ 84 คน จากโรงพยาบาลราชวิถี โรงพยาบาลตำรวจ โรงพยาบาลรามาธิบดี สถาบันสุขภาพเด็กแห่งชาติมหาราชินี โรงพยาบาลตากสิน และโรงพยาบาลจุฬาลงกรณ์ และสถิติที่ใช้ในการวิเคราะห์ข้อมูลได้แก่ ค่าเฉลี่ย ค่าความเบี่ยงเบนมาตรฐานและค่าร้อยละ 2) พัฒนาระบบสนับสนุนการตัดสินใจด้วยเทคนิคการทำเหมืองข้อมูล (Data mining) ใช้การพัฒนาโปรแกรมด้วยวิธีการสร้างต้นแบบ (Prototype-based methodology)เพื่อนำไปทดสอบหาข้อผิดพลาดทีละส่วนโดยผู้เชี่ยวชาญ จนกระทั่งได้ต้นแบบที่สมบูรณ์3) ประเมินผลความพึงพอใจการใช้งาน เก็บข้อมูลเชิงปริมาณ ด้วยแบบประเมินความพึงพอใจกลุ่มตัวอย่าง ประกอบด้วย ผู้บริหารจำนวน 7 คน พยาบาลจำนวน 36 คนและช่างเครื่องมือแพทย์ 21 คน จากสถาบันสุขภาพเด็กแห่งชาติมหาราชินี และสถิติที่ใช้ในการวิเคราะห์ข้อมูลได้แก่ ค่าเฉลี่ย ค่าความเบี่ยงเบนมาตรฐานและค่าร้อยละ ผลการศึกษาคุณลักษณะของระบบสนับสนุนการตัดสินใจ พบว่าหัวข้อคุณลักษณะที่มีค่าร้อยละสูงสุด 3 อันดับ คือ ระบบฐานข้อมูลเครื่องมือแพทย์ มีร้อยละ 70.06 รองลงมาคือ สร้างแผนการบำรุงรักษาจากหน่วยเครื่องมือแพทย์ ร้อยละ 66.88แสดงประวัติการซ่อมบำรุงเครื่องมือแพทย์ร้อยละ 64.97ผลการพัฒนาระบบสนับสนุนการตัดสินใจซึ่งใช้เทคนิคการทำเหมืองข้อมูล ร่วมกับการพัฒนาแบบจำลองการตัดสินใจ จึงได้แบบจำลองการตัดสินใจรูปแบบใหม่ ประกอบด้วย 1) แบบจำลองการจัดการอะไหล่คงคลังและการแจ้งเตือน 2) แบบจำลองการการจ่ายงานซ่อมอัตโนมัติ 3) แบบจำลองการจำแนกอายุเครื่องมือแพทย์ด้วยแถบสี 4) แบบจำลองการจำแนกระยะเวลาการส่งซ่อมด้วยแถบสี และ 5) แบบจำลองการตัดสินใจสร้างแผนการเทียบมาตรฐาน ส่วนผลการปฏิบัติงานพบว่าระบบที่ออกแบบนี้สามารถตอบสนองต่อข้อกำหนดมาตรฐานการประกันคุณภาพมาตรฐานโรงพยาบาลในหมวดเครื่องมือและระบบสาธารณูปโภคได้อย่างครบถ้วน สำหรับการประเมินความพึงพอใจการใช้งาน พบว่าโปรแกรมสามารถตอบสนองต่อกระบวนการจัดการของผู้บริหาร พยาบาลและช่างเครื่องมือแพทย์ได้เป็นอย่างดี ซึ่งแสดงให้เห็นได้จากผลการประเมินพึงพอใจจากผู้ตอบแบบสอบถามทั้ง 3 กลุ่ม ซึ่งทำการประเมิน 4 ด้าน คือ 1) ด้านรูปแบบการทำงาน 2) ด้านการออกแบบส่วนแสดงผล 3) ด้านการปฏิบัติงานและ 4) ด้านการรักษาความปลอดภัย ซึ่งมีค่าเฉลี่ยความพึงพอใจอยู่ในระดับมากทุกรายหัวข้อในทุกด้าน (3.51 – 4.50) และเมื่อเปรียบเทียบกับมาตรฐานการประกันคุณภาพโรงพยาบาล พบว่าผลการวิจัยมีความสอดคล้องกัน คือ มีความเหมาะสมกับมาตรฐานการประกันคุณภาพในโรงพยาบาล (ค่าเฉลี่ย = 3.61) มีประสิทธิภาพเหมาะสมต่อการใช้งาน (ค่าเฉลี่ย = 3.55)มีความครอบคลุมกับระบบงานจริง(ค่าเฉลี่ย = 3.72) ระบบที่พัฒนาขึ้นมีความน่าเชื่อถือ(ค่าเฉลี่ย = 3.73) และ ทำให้การปฏิบัติงานสะดวกรวดเร็วขึ้น (ค่าเฉลี่ย = 3.83)
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ชิษณุทัศน์ บรรลือโชคชัย
สมบัติ ทีฆทรัพย์
บุญมี กวินเสกสรรค์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต
การจัดการเทคโนโลยี